Herlig bolig i et skønt kvarter med mange små restauranter og butikker. Ligger centralt i den gamle del af Lissabon. Bookningen og praktikken omkring leje fungerede perfekt. Meget prof. håndteret af Maria. Lejligheden er helt unik - en stor fin lejlighed i et gammelt konvent. Der er højt til loftet og smukke fliser på væggene. Rigtig flot stand. Master bedroom er med eget badeværelse og balkon. Mægtig fint. Kunne dog godt bruge en topmadras på sengen og nogle bedre hovedpuder (uden skumgummi). Andet soveværelse er med en udtræksseng. Det fungerede fint til ungerne. Tredje barn sov i stuen på en sovesofa. Det var ikke optimalt, men gik an. Der er dog behov for en topmadras af hensyn til komforten.

Der er god mulighed for at lave egen mad i køkkenet - nyere Miele komfur og ovn. Men strømmen gik flere gange, når både ovn og komfur var i gang, så det bør udlejer få ordnet. Der er også behov for lidt flere køkkenting - f.eks. en brødkniv og en vandkoger.

Der var ikke udendørs møbler, som der stod i annoncen - men det kommer måske senere på sæsonen?

Rengøringen var ikke helt i orden. Vinduerne var meget beskidte og der var lidt nusset i krogene og i skufferne. Udlejer arrangerede pudsning af vinduerne, da vi var der, så det var fint.

Wifi fungerer kun på nederste etage. Udlejer bør installere en forlænger.

Alt i alt var det en god oplevelse, men henset til den høje pris, var der for mange ting, der haltede. Hvis det bliver bragt i orden, vil jeg give 5 stjerner, men indtil da, bliver det kun til 3.